دجاج

الدجاج (gallus gallus) هو واحد من أشهر الطيور اللي كيعرفها الإنسان وكيربيها ف بزاف د لبلايص د العالم. هاد الطير كينتمي ل فاميلة "التدرجيات" (Phasianidae) اللي كتضم حتى طيور بحال الطاووس و الدراج. الدجاج كيتربى أساساً على ود الحصول على اللحم و البيض، اللي هما جزء أساسي من النظام د لماكلة ديال بنادم. دجاج واخا من طيور ولايني مكيقدرش يطير بحكم الوزن ديالو الثقيل ب المقارنة مع الطيور لخرة اللي الوزن ديالا خفيف و هادشي كيسمحلا باش تطير.

 أصول الدجاج و التاريخ ديالو 
الدجاج كيرجع لأصل ديالو للطيور البرية اللي كانت كتعيش ف جنوب شرق آسيا، و ب الضبط ف الغابات الإستوائية. هاد الطيور البرية، اللي معروفة اليوم بسمية "الدجاج الحمر" أولا "الدجاج البري"، تربى من عند الإنسان من آلاف السنين. الأبحاث كتشير بلي عملية تدجين الدجاج بدات ف الهند علاين 5.000 عام قبل الميلاد، ومن بعد نتاشر ف مناطق مختالفة من العالم من خلال الرحلات التجارية و الحروب و الهجرات.

 نواع الدجاج 
كاين نواع كثيرة ديال الدجاج، و كل نوع عندو خصائص مختالفة من حيث الحجم، اللون، الإنتاجية، و المقاومة للأمراض.

 الدجاج لبلدي: هو النوع اللي كيتربى ف لمناطق لقروية، و غالبا ما كيكون مقاوم للأمراض و صعيب ف التربية ديالو حيتاش كيحتاج ل ظروف خاصة و مناسبة.
 الدجاج لهجين: هو نتيجة ديال تهجين بين نواع مختالفة باش يعطي دجاج عندو مردودية عالية سوا من حيث اللحم أولا البيض.
 دجاج اللحم (Broilers): هو دجاج اللي كيتخصص للإنتاج اللحم، و كيبقى صغير ف العمر، كيكبر بزربة و كيعطي لحم طري و عندو جودة.
 دجاج البيض (Layers): هاد النوع كيتم تربية ديالو غير باش ينتج البيض. كيعطي كميات كبيرة من البيض يومياً وكيعيش لمدة أطول مقارنة مع دجاج اللحم.
 دجاج الزينة: هاد نوع من الدجاج كيتربا غير للزينة، و عادة ما كيكون عندو لوان و شكال مميزة و كيموت دغيا
تصغير|249x249بك|دجاج محمر ب الطريقة لمغريبية

 الدجاج ماكلة 
الدجاج هو مصدر رئيسي للپروتين ف النظام د لماكلة ديال الإنسان. اللحم ديالو خفيف و صحي، كيحتوي على نسب ناقصة من الدهون المشبعة، و كيتميز ب السهولة ديالو ف لهضم. كيتحضر ب طرق مختالفة على حساب الثقافات، و كيدخل ف عدد كبير من الوصفات العالمية.

البيض حتى هو من بين لماكلات اللي كتوفرها الدجاجة، و كيتميز ب القيمة الغذائية العالية ديالو، حيث كيحتوي على پروتينات عالية الجودة، ڤيطامينات، و معادن ضرورية بحال الحديد و الكالسيوم.

 الأهمية الإقتصادية ديال تربية الدجاج 
تربية الدجاج كاتعتبر نشاط إقتصادي مهم ف العالم، حيث كيوفر فرص عمل ل عدد كبير ديال الناس، و كتساهم ف تنمية الإقتصاد المحلي و لوطني. لمزارع الصناعية اللي كاتخصص ف إنتاج اللحم و لبيض كتقدر تنتج ملايين من الدجاج كل عام، و هادشي كيساعد ف تلبية الطلب العالمي المتزايد على هاد لمنتوجات.

الدجاج كيشكل حتى مصدر دخل أساسي ف المناطق القروية، حيث كيساعد الناس ف الحصول على موارد مالية إضافية من خلال بيع البيض أولا الدجاج الحي.

 الجانب البيئي و لإجتماعي ل تربية الدجاج 
تربية الدجاج عندها تأثيرات بيئية اللي خاص يحضي لواحد معاها. لمزارع لكبيرة كتنتج كميات كبيرة من لمخلفات اللي كاتحتاج ل معالجة صحيحة باش ما تضرش ب لبيئة. التربية لمكثفة كاتحتاج كميات كبيرة من لما و لحبوب، اللي كيمكن تأدي ل قلة لموارد الطبيعية ف بعض لمناطق.

من الجانب لإجتماعي، تربية الدجاج كاتساهم ف تحسين مستوى لعيش ديال لأسر لفقيرة، خصوصاً ف لمناطق لقروية، حيث كاتعتبر مصدر دخل و ماكلة آمن و مستادم. تربية الدجاج كاتساعد حتى ف تمكين النسا، حيث بزاف منهم كيعتامدو على تربية الدجاج وسيلة ل تحسين الوضع لإقتصادي ديالهم.

 مصادر 


تصنيف:مقالات د مسابقة ويكيپيديا ب الداريجة غشت 2024
تصنيف:حيوان
تصنيف:طيور
تصنيف:طيور توصفو ف 1758
تصنيف:حيوانات أليفة